

**Қазақстан Республикасының кейбiр заң актiлерiне табиғи және техногендiк сипаттағы төтенше жағдайлардың алдын алу мен оларды жою және өнеркәсiптiк қауiпсiздiк мәселелерi бойынша өзгерiстер мен толықтырулар енгiзу туралы**

Қазақстан Республикасының 2004 жылғы 15 маусымдағы N 563 Заңы

      Қазақстан Республикасының мына заң актiлерiне өзгерiстер мен толықтырулар енгiзiлсiн:

      1. "Табиғи және техногендiк сипаттағы төтенше жағдайлар туралы" 1996 жылғы 5 шiлдедегi Қазақстан Республикасының 
Заңына
 (Қазақстан Республикасы Парламентiнiң Жаршысы, 1996 ж., N 11-12, 263-құжат; 1998 ж., N 23, 416-құжат; 1999 ж., N 4, 101-құжат; 2000 ж., N 6, 145-құжат; 2003 ж., N 14, 112-құжат):
  
      1) 1-бапта:
  
      бесiншi абзацтағы "жарияланған" деген сөз "туындаған" деген сөзбен ауыстырылсын;
  
      алтыншы абзац мынадай редакцияда жазылсын:
  
      "Табиғи және техногендiк сипаттағы төтенше жағдайлар таралу ауқымына және келтiрген нұқсанның көлемiне қарай объектiлiк, жергiлiктi, өңiрлiк және жаhандық болып бөлiнедi.";
  
      жетiншi, сегiзiншi, тоғызыншы және оныншы абзацтар алып тасталсын;
  
      2) 10-бапта:
  
      сегiзiншi абзац мынадай редакцияда жазылсын:
  
      "төтенше жағдайлардың сыныпталуын белгiлейдi;";
  
      он төртiншi абзац мынадай редакцияда жазылсын:
  
      "табиғи және техногендiк сипаттағы жаhандық төтенше жағдайлардың зардаптарын жою туралы шешiм қабылдайды;";
  
      3) 13-баптың үшiншi бөлiгiнiң төртiншi абзацы алып тасталсын;
  
      4) 19-бап алып тасталсын;
  
      5) 20-бап мынадай мазмұндағы үшiншi бөлiкпен толықтырылсын:
  
      "Төтенше жағдайлар аймағының шекараларын Қазақстан Республикасының заңдарына сәйкес тағайындалған төтенше жағдайларды жою басшылары Қазақстан Республикасының Үкiметi белгiлеген төтенше жағдайларды сыныптау негiзiнде айқындайды.";
  
      6) 24-бап алып тасталсын.

      2. "Авариялық-құтқару қызметi және құтқарушылардың мәртебесi туралы" 1997 жылғы 27 наурыздағы Қазақстан Республикасының 
Заңына
 (Қазақстан Республикасы Парламентiнiң Жаршысы, 1997 ж., N 6, 69-құжат; 1998 ж., N 24, 436-құжат; 2000 ж., N 8, 187-құжат):
  
      1) 1-бапта:
  
      үшiншi абзацтағы "және материалдармен жарақтандырылған" деген сөздер ", материалдармен жарақтандырылған және кинологиялық қызметпен қамтамасыз етiлген" деген сөздермен ауыстырылсын;
  
      оныншы абзацтағы "технологиясы мен авариялылық сипаты жөнiнен ерекше қауiптi өндiрiстерге" деген сөздер "қауiптi өндiрiстiк объектiлерге" деген сөздермен ауыстырылсын;
  
      2) 7-бапта:
  
      1-тармақта:
  
      екiншi абзац "өртке қарсы," деген сөздерден кейiн "суда құтқару," деген сөздермен толықтырылсын;
  
      үшiншi абзацтағы "және өртке қарсы құрамалар" деген сөздер ", өртке қарсы және суда құтқару құрамалары" деген сөздермен ауыстырылсын;
  
      мынадай мазмұндағы 4-тармақпен толықтырылсын:
  
      "4. Кәсiби авариялық-құтқару құрамалары арнаулы техникамен, жабдықпен, құрал-сайманмен, керек-жарақпен, аспаптармен, материалдармен жарақтандырылады және кинологиялық қызметпен қамтамасыз етiледi.
  
      Кәсiби авариялық-құтқару құрамаларын жарақтандырудың және кинологиялық қызметпен қамтамасыз етудiң нормаларын Қазақстан Республикасының Үкiметi белгiлейдi.";
  
      3) 17-баптың 2-тармағы мынадай редакцияда жазылсын:
  
      "2. Төтенше жағдайларды жою басшысының өкiлеттiгiн Қазақстан Республикасының Үкiметi айқындайды.";
  
      4) 23-бапта:
  
      2-тармақтың соңғы абзацындағы "пайдалануға" деген сөзден кейiн нүктелi үтiр қойылып, "құқылы." деген сөз алып тасталсын және тармақ мынадай мазмұндағы абзацпен толықтырылсын:
  
      "қызметтiк iздестiру иттерiн қолдануға құқылы.";
  
      5-тармақтағы "тамақпен" деген сөз "тамақ өнiмдерiмен" деген сөздермен ауыстырылсын.

*Қазақстан Республикасының*
  
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК